Transporta enerģijas likuma

pielikums

**Biodegvielu, moderno biodegvielu un biogāzes ražošanas izejvielu divkāršas piemērošanas nosacījumi**

1. Tādu moderno biodegvielu vai biogāzes, kuru devumu līdzdalības mehānisma ietvaros var uzskatīt par divas reizes lielāku par minēto biodegvielu vai biogāzes enerģijas saturu, ražošanas izejvielas:

1.1. aļģes, kuras audzētas uz zemes dīķos vai fotobioreaktoros;

1.2. jauktu sadzīves atkritumu biomasas frakcija, izņemot šķirotus sadzīves atkritumus, uz kuriem attiecas sadzīves atkritumu savākšanas un pārstrādes pienākums;

1.3. bioloģiskie atkritumi saskaņā ar normatīvajiem aktiem par atkritumu apsaimniekošanu, kuru izcelsme ir privātas mājsaimniecības, uz kurām attiecas dalītā savākšana, kas noteikta Atkritumu apsaimniekošanas likuma 1. panta 9. punktā;

1.4. ražošanas atkritumu biomasas frakcija, ko nevar izmantot pārtikas vai barības ķēdē, un citi organiskas izcelsmes atkritumi un ražošanas atlikumprodukti, tai skaitā materiāli no mazumtirdzniecības un vairumtirdzniecības, lauksaimniecības pārtikas ražošanas, zvejniecības un akvakultūras nozares, izņemot izejvielas, kas minētas šā pielikuma II. daļā;

1.5. salmi;

1.6. kūtsmēsli un notekūdeņu dūņas;

1.7. palmu eļļas ražošanas šķidrās atliekas un tukši palmu augļu ķekari;

1.8. taleļļas darva;

1.9. jēlglicerīns;

1.10. cukurniedru izspaidas;

1.11. vīnogu čagas un vīna nogulsnes;

1.12. riekstu čaumalas;

1.13. sēnalas;

1.14. vālītes, kas attīrītas no kukurūzas graudiem;

1.15. mežsaimniecības un uz mežsaimniecību balstītu nozaru atkritumu un atlikumu biomasas frakcija, proti, mizas, zari, pirms tirgū laišanas veiktas starpcirtes produkti, lapas, skujas, koku galotnes, zāģskaidas, ēveļskaidas, melnais atsārms, brūnais atsārms, šķiedru duļķes, lignīns un taleļļas darva;

1.16. cits nepārtikas celulozes materiāls;

1.17. cits lignocelulozes materiāls, izņemot zāģbaļķus un finierklučus.

2. Tādu biodegvielu vai biogāzes, kuru devumu līdzdalības mehānisma ietvaros ierobežo un kuru var uzskatīt par divas reizes lielāku par minēto biodegvielu vai biogāzes enerģijas saturu, ražošanas izejvielas:

2.1. lietota cepamā eļļa;

2.2. dzīvnieku tauki, ko saskaņā ar Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002, klasificē 1. un 2. kategorijā.

Ekonomikas ministrs J.Vitenbergs

Valsts sekretārs E.Valantis